A mona de Berbería u macaco de Berbería (Macaca sylvanus (L., 1758)) ye una especie de primates d'a familia Cercopithecidae que se distribuye por Marruecos, Archelia y Chibraltar. Representa chunto con a especie humana a sola especie de primate salvache no introdueita en o continent europeu, a on que ye present en o Pleistoceno (plegaba en os periodos interglaciars dica Alemanya y Gran Bretanya). Tamién ye o solo miembro d'o suyo chenero present fuera d'Asia. En Espanya, por estar o suyo solo reducto d'habitat en Europa en o penyón de Chibraltar, se la conoix tamién como mona de Chibraltar.